Die Israeliete het linkshandigheid beskou as ‘n nadeel, dat jy nie soos almal regs is nie. Maar soos in Ehud se geval was dit ‘n goeie kamoeflering, sodat die wagte om koning Eglon van Moab nie onraad gemerk het, toe hy met sy swaard aan die regterkant onder sy klere vasgemaak in die koning se teenwoordigheid toegelaat is nie (Rigters 3:15-21). In die geveg van die stam Benjamin teen die res van Israel kon die linkshandiges ook ‘n verrassingsaanval loods, omdat hulle vyand nie die klippe uit hulle slingervelle in die linkershand verwag nie.